Diari Oficial de la Generalitat Valenciana


Sumari del DOGV 6969, del 20-02-2013 (2013/1571)

RESOLUCIÓ de 31 de gener de 2013, del director general de Centres i Personal Docent, per la qual s'establixen criteris de classificació i provisió per mitjà de comissions de servici, adjudicació provisional i/o en règim d'interinitat de llocs de treball docent que impartisquen en una llengua estrangera àrees, matèries o mòduls no lingüístics, en els centres docents públics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/1571


Data del document
:   31-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 31 de gener de 2013, del director general de Centres i Personal Docent, per la qual s'establixen criteris de classificació i provisió per mitjà de comissions de servici, adjudicació provisional i/o en règim d'interinitat de llocs de treball docent que impartisquen en una llengua estrangera àrees, matèries o mòduls no lingüístics, en els centres docents públics de la Comunitat Valenciana. [2013/1571]  
La Llei Orgànica 2/2006, de 3 de maig, d'Educació, establix que el sistema educatiu espanyol s'orientarà, entre altres fins, a aconseguir la capacitació de l'alumnat per a la comunicació en la llengua oficial i en la cooficial, si n'hi ha, i en una o més llengües estrangeres de l'alumnat. Així mateix, atribuïx a les administracions educatives la provisió dels recursos necessaris per a garantir l'establiment de programes de reforç de l'aprenentatge de les llengües estrangeres.   
El Decret 38/2008, de 28 de març, del Consell, pel qual s'establix el currículum del segon cicle de l'Educació Infantil en la Comunitat Valenciana, establix en l'article 3.i que l'Educació Infantil contribuirà a fer que els xiquets i xiquetes desenrotllen les capacitats que els permeten descobrir l'existència d'altres llengües en el marc de la Unió Europea, i iniciar el coneixement d'una d'elles.  
La disposició addicional primera del Decret 111/2007, de 20 de juliol, del Consell, pel qual s'establix el currículum de l'Educació Primària en la Comunitat Valenciana, assigna a la conselleria competent en matèria d'educació l'autorització de programes d'educació plurilingüe, que permeten als centres docents impartir part del currículum en llengües estrangeres.  
El Decret 127/2012, de 3 d'agost, del Consell, pel qual es regula el plurilingüisme en la Comunitat Valenciana, establix dos programes lingüístics progressius d'aplicació en els centres: un programa plurilingüe en valencià i un programa plurilingüe en castellà. Els programes lingüístics garantixen el dret de les famílies que els seus fills i filles reben les primeres ensenyances en la seua llengua habitual, ja siga esta el valencià o el castellà, i aspiren que puguen disposar en la Comunitat Valenciana de la possibilitat que els seus fills i filles estudien en valencià, en castellà i, al mateix temps, en almenys una llengua estrangera, preferentment anglés.  
L'Orde de 19 de maig de 2009, de la Conselleria d'Educació, establix l'organització, estructura i funcionament d'un programa experimental plurilingüe en la Comunitat Valenciana. Per mitjà de diferents resolucions, es determinen els centres docents de la Comunitat Valenciana que apliquen un programa experimental plurilingüe en centres educatius públics d'Educació Infantil i Educació Primària i l'experimentació des del primer curs de l'Educació Infantil d'un programa que vehicula el 80 % del temps lectiu en anglés.  
L'Orde 19/2011, de 5 d'abril, de la Conselleria d'Educació, establix la Xarxa de Centres Plurilingües a la Comunitat Valenciana. Estos centres es caracteritzen per la coexistència i convivència equilibrada de les dos llengües oficials de la Comunitat Valenciana i, almenys, d'una llengua estrangera, preferentment anglés, en àrees, matèries o mòduls no lingüístics.   
Per mitjà de distintes ordes de la conselleria competent en matèria d'educació, s'establix per a la Comunitat Valenciana el currículum de cada un dels cicles de Formació Professional inicial, els títols dels quals es publiquen seguint els paràmetres fixats per la Llei Orgànica 2/2006, de 3 de maig, d'Educació. Es preveu la impartició en llengua anglesa d'un mòdul associat a unitats de competència en primer curs i un altre en segon curs.  
Al seu torn, el Decret 127/2012, obri noves expectatives a l'ensenyança plurilingüe i és necessari garantir la provisió dels dits llocs per funcionaris de carrera o interins amb el requisit lingüístic corresponent i assegurar que el personal que, si és el cas, haja de substituir-lo, per les causes previstes legalment o reglamentàriament, reunisca també el corresponent perfil, per a donar continuïtat a la impartició d'àrees, matèries o mòduls no lingüístics en la llengua estrangera que corresponga.   
  
Per això, és procedent establir mecanismes que permeten cobrir transitòriament llocs l'exercici dels quals requerisca acreditar coneixements lingüístics en idiomes estrangers estiguen o no catalogats amb el dit perfil.   
Per tot això, a proposta de la Subdirecció General de Personal Docent i en virtut de les competències que m'atribuïx l'article 7 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer. Objecte  
1. Classificar com a plurilingües i establir els criteris de provisió no definitiva dels llocs de treball docent que corresponga dels centres que apliquen el programa experimental plurilingüe regulat per l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe (DOCV 12 de juny) i que figuren en l'annex I.   
  
2. Classificar com a plurilingües en l'idioma corresponent els llocs de treball docent vinculats a la impartició d'àrees, matèries o mòduls no lingüístics en llengua estrangera dels centres públics que formen part de la Xarxa de Centres Docents Plurilingües d'acord amb l'Orde 19/2011, de 5 d'abril, de la Conselleria d'Educació (DOCV 15 d'abril), o d'aquells la incorporació dels quals estiga en tràmit.  
  
Segon. Classificació   
1. Queden classificats com a llocs amb requisit lingüístic: anglés, els que apliquen el programa experimental plurilingüe i que es detallen en l'annex II. Sense perjuí de tot això, la dita relació podrà actualitzar-se per una resolució de la Direcció General de Centres i Personal Docent.   
  
2. Queden classificats com a llocs de treball amb requisit lingüístic de l'idioma corresponent aquells els titulars definitius o provisionals dels quals impartisquen àrees, matèries o mòduls no lingüístics en una llengua estrangera i esta circumstància siga comunicada pel centre docent en els termes que indica el punt 2 de l'apartat quart de la present resolució.  
  
Tercer. Acreditació de competències  
Les competències lingüístiques que haja d'acreditar el personal funcionari per a la provisió dels llocs mencionats en l'apartat anterior seran les establides legalment i reglamentàriament d'acord amb el procediment i els efectes previstos en la Resolució de 19 de juny de 2012, de la Subdirecció General de Personal Docent de la Conselleria d'Educació, Formació i Ocupació, per la qual es convoca el professorat dels nivells d'ensenyança no universitària per a l'acreditació en llengües estrangeres per a impartir àrees, àmbits, matèries o mòduls no lingüístics (DOCV 25 de juny).  
  
Quart. Efectes de la classificació de llocs amb perfil lingüístic en llengües estrangeres  
1. En els centres que apliquen el programa experimental plurilingüe regulat per l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe (DOCV 12 de juny), la classificació dels llocs amb perfil lingüístic en llengües estrangeres determinarà que la provisió dels llocs de treball docent es realitze per mitjà d'una comissió de servicis, adjudicació de destí provisional o en règim d'interinitat per professorat amb les competències lingüístiques acreditades degudament.  
Si és el cas, la provisió en comissió de servicis atendrà el que disposa la convocatòria corresponent.  
2. En els supòsits diferents dels del programa experimental plurilingüe esmentat anteriorment, la classificació de llocs amb perfil lingüístic en llengües estrangeres serà conseqüència directa del fet que els seus titulars definitius o provisionals impartisquen àrees, matèries o mòduls no lingüístics en llengua estrangera i únicament determinarà que les substitucions d'estos es realitzarà en règim d'interinitat amb professorat amb les competències lingüístiques acreditades.  
Per a això, la direcció dels centres educatius registrarà, en el procediment informàtic de gestió d'horaris i grups establit a este efecte, quin docent impartix àrees, matèries o mòduls no lingüístics en una llengua estrangera per a poder classificar per un curs escolar el seu lloc amb   
  
ANNEX I  
  
PROVÍNCIA: ALACANT  
  
LOCALITAT CODI CENTRE   
  
  
  
  
PROVÍNCIA: CASTELLÓ  
  
LOCALITAT CODI CENTRE   
  
  
  
  
PROVÍNCIA: VALÈNCIA  
  
LOCALITAT CODI CENTRE   
  
  
  
  
el requisit lingüístic corresponent de la llengua en la qual es vehicula la matèria. Aquells centres la gestió d'horaris i grups dels quals no es realitze per mitjà del dit procediment informàtic comunicaran les dades al Servici d'Inspecció Educativa de la direcció territorial corresponent, al Servici de Gestió i Determinació de Plantilles de Personal Docent de la Subdirecció General de Personal Docent i al Servici d'Ensenyança en Llengües de la Direcció General d'Innovació, Ordenació i Política Lingüística.  
  
Quint. Efectes  
L'aplicació del que disposa esta resolució tindrà efectes en els procediments de provisió de llocs que es convoquen a partir del curs 2012-2013.   
Així mateix tindrà efectes, durant el curs escolar corresponent, en la provisió en règim d'interinitat de substitucions en la següent adjudicació convocada a este efecte després de notificar fefaentment al Servici de Gestió i Determinació de Plantilles de Personal Docent el professorat acreditat que impartix les àrees, matèries o mòduls no lingüístics.  
  
  
DISPOSICIONS FINALS  
  
Primera. Actuacions complementàries  
La direcció general realitzarà les actuacions necessàries perquè l'acreditació de competències quede reflectida en el Registre de Personal Docent.  
  
Segona. Desplegament   
S'autoritza la Subdirecció General de Personal Docent a dictar les instruccions necessàries per a la interpretació i aplicació del que establix esta resolució.  
  
Tercera. Entrada en vigor  
Esta resolució entrarà en vigor l'endemà de ser publicada en el Diari Oficial de la Comunitat Valenciana.  
  
València, 31 de gener de 2013.- El director general de Centres i Personal Docent: Santiago Martí Alepuz.  
ANNEX II  
  
PROVÍNCIA: ALACANT  
  
LOCALITAT CODI CENTRE ESPECIAL. LLOC  
  
  
  
  
PROVÍNCIA: CASTELLÓ  
  
LOCALITAT CODI CENTRE ESPECIAL. LLOC  
  
  
  
  
PROVÍNCIA: VALÈNCIA  
  
LOCALITAT CODI CENTRE ESPECIAL. LLOC  
  
  
  
  
  
  
\* \* \* \* \* \* \* \* \* \*  
  
  
  
  
ANEXO I  
  
PROVINCIA: ALICANTE  
  
LOCALIDAD CÓDIGO CENTRO  
  
  
  
  
  
PROVINCIA: CASTELLÓN  
  
LOCALIDAD CÓDIGO CENTRO  
  
  
  
  
  
PROVINCIA: VALENCIA  
  
LOCALIDAD CÓDIGO CENTRO  
  
  
  
  
  
  
ANEXO II  
  
PROVINCIA: ALICANTE  
  
  
LOCALIDAD CÓDIGO CENTRO ESPECIAL. PUESTO  
  
  
  
  
  
PROVINCIA: CASTELLÓN  
  
  
LOCALIDAD CÓDIGO CENTRO ESPECIAL. PUESTO  
  
  
  
  
PROVINCIA: VALENCIA  
  
  
LOCALIDAD CÓDIGO CENTRO ESPECIAL. PUESTO  
  
